title: Komission täytäntöönpanoasetus (EU) 2020/708, annettu 19 päivänä toukokuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Brousse du Rove” (SAN))

text:
                  28.5.2020

                  FI

                  Euroopan unionin virallinen lehti

                  L 166/1

         KOMISSION TÄYTÄNTÖÖNPANOASETUS (EU) 2020/708,
         annettu 19 päivänä toukokuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Brousse du Rove” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Ranskan hakemus nimityksen ”Brousse du Rove” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EY) N:o 1151/2012 51 artiklan mukaisesti, nimitys ”Brousse du Rove” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Brousse du Rove” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä toukokuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 26, 27.1.2020, s. 8.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/709, annettu 20 päivänä toukokuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Jambon de Bayonne” (SMM))

text:
                  28.5.2020

                  FI

                  Euroopan unionin virallinen lehti

                  L 166/2

         KOMISSION TÄYTÄNTÖÖNPANOASETUS (EU) 2020/709,
         annettu 20 päivänä toukokuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Jambon de Bayonne” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 2139/98 (2) nojalla rekisteröidyn suojatun maantieteellisen merkinnän ”Jambon de Bayonne” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Jambon de Bayonne” (SMM) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä toukokuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 2139/98, annettu 6 päivänä lokakuuta 1998, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” annetun komission asetuksen (EY) N:o 2400/96 liitteen täydentämisestä (EYVL L 270, 7.10.1998, s. 7).

            (3)  EUVL C 18, 20.1.2020, s. 39.


title: Komission täytäntöönpanoasetus (EU) 2020/712, annettu 25 päivänä toukokuuta 2020, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

text:
                  29.5.2020

                  FI

                  Euroopan unionin virallinen lehti

                  L 167/1

         KOMISSION TÄYTÄNTÖÖNPANOASETUS (EU) 2020/712,
         annettu 25 päivänä toukokuuta 2020,
         tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan,
         sekä katsoo seuraavaa:

                     (1)

                     Asetuksen (ETY) N:o 2658/87 liitteessä I vahvistetaan tavaranimikkeistö, jäljempänä ’CN’.

                     (2)

                     CN:n alanimikkeeseen 2403 99 10 kuuluvat ”purutupakka ja nuuska”, jotka ovat savuttomia tupakkatuotteita.

                     (3)

                     Neuvoston asetus (ETY) N:o 950/68 (2), jossa vahvistettiin CN:ää edeltänyt yhteinen tullitariffi, annettiin ainoastaan neljällä kielellä eli saksaksi, ranskaksi, italiaksi ja hollanniksi. Kyseisissä kielitoisinnoissa nyt alanimikkeeseen 2403 99 10 kuuluvat tuotteet ovat saksaksi ”Kautabak und Schnupftabak”, ranskaksi ”tabac à mâcher et tabac à priser”, italiaksi ”tabacco da masticare e tabacco da fiuto” ja hollanniksi ”pruimtabak en snuif”.

                     (4)

                     Saksan-, ranskan-, italian- ja hollanninkielisten toisintojen julkaisemisen jälkeen vuonna 1973 laaditussa yhteisen tullitariffin englanninkielisessä toisinnossa nyt alanimikkeeseen 2403 99 10 kuuluvista tuotteista käytetään ilmaisua ”chewing tobacco and snuff”.

                     (5)

                     Kun englanninkielisellä ilmaisulla ”snuff” viitataan tupakkatuotteisiin, sillä tarkoitetaan hienoksi jauhetusta tupakasta tehtyä valmistetta, joka on tarkoitettu nuuskattavaksi nenään, pureskeltavaksi taikka ientä vasten asetettavaksi. CN:n englanninkielinen toisinto ja eräät muut kielitoisinnot ovat aiheuttaneet sekaannusta sen suhteen, pitäisikö ilmaisun ”snuff” kattaa vain tuotteet, jotka voidaan nuuskata nenään, vai kattaako se myös hienoksi jauhetut tupakkavalmisteet, jotka voidaan asettaa ientä vasten.

                     (6)

                     Kaikki unionin säädösten eri kielitoisinnot ovat todistusvoimaisia, mutta myöhemmillä kielitoisinnoilla ei saa laajentaa eikä rajoittaa niiden unionin säädösten soveltamisalaa, jotka on annettu ennen näitä myöhempiä kielitoisintoja.

                     (7)

                     Saksan-, ranskan-, italian- ja hollanninkielisistä toisinnoista käy selvästi ilmi, että lainsäätäjän tarkoituksena oli, että CN:n alanimikkeeseen 2403 99 10 kuuluvat ainoastaan purutupakka ja tupakkatuotteet, jotka voidaan nuuskata nenään. CN:n yhdenmukaisen tulkinnan varmistamiseksi koko unionissa ja siten oikeusvarmuuden takaamiseksi alanimikkeen 2403 99 10 sanamuotoa olisi muutettava sen selventämiseksi, että ilmaisu ”snuff” kattaa ainoastaan nenään nuuskattavan nuuskan.

                     (8)

                     Sen vuoksi asetusta (ETY) N:o 2658/87 olisi muutettava.

                     (9)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

                        Korvataan asetuksen (ETY) N:o 2658/87 liitteenä I olevan yhdistetyn nimikkeistön toisen osan 24 ryhmässä CN-koodia 2403 99 10 koskeva rivi seuraavasti:

                                       ”2403 99 10

                                       – purutupakka ja nuuska (nenään nuuskattava)

                                       41,6

                                       –”

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä toukokuuta 2020.

                  Komission puolesta,

                  puheenjohtajan nimissä

               Philip KERMODE

                  Vt. Pääjohtaja

                  Verotuksen ja tulliliiton pääosasto

            (1)  EUVL L 256, 7.9.1987, s. 1.

            (2)  Neuvoston asetus (ETY) N:o 950/68, annettu 28 päivänä kesäkuuta 1968, yhteisestä tullitariffista (EYVL L 172, 22.7.1968, s. 1).


title: Komission täytäntöönpanoasetus (EU) 2020/713, annettu 27 päivänä toukokuuta 2020, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  29.5.2020

                  FI

                  Euroopan unionin virallinen lehti

                  L 167/3

         KOMISSION TÄYTÄNTÖÖNPANOASETUS (EU) 2020/713,
         annettu 27 päivänä toukokuuta 2020,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä toukokuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä  (1)

                                 0207 12 90

                                 Lajin Gallus domesticussiipikarjanruhot (ns. 65-prosenttista), jäädytetyt

                                 134,8

                                 0

                                 AR

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 213,7
                                 192,9
                                 260,7
                                 219,0

                                 26
                                 34
                                 12
                                 24

                                 AR
                                 BR
                                 CL
                                 TH

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 207,7

                                 24

                                 BR

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.”


title: Komission täytäntöönpanoasetus (EU) 2020/714, annettu 28 päivänä toukokuuta 2020, täytäntöönpanoasetuksen (EU) 2020/466 muuttamisesta siltä osin kuin on kyse sähköisten asiakirjojen käyttämisestä virallisen valvonnan ja muiden virallisten toimien suorittamista varten sekä väliaikaisten toimenpiteiden soveltamisajasta (ETA: n kannalta merkityksellinen teksti)

text:
                  29.5.2020

                  FI

                  Euroopan unionin virallinen lehti

                  L 167/6

         KOMISSION TÄYTÄNTÖÖNPANOASETUS (EU) 2020/714,
         annettu 28 päivänä toukokuuta 2020,
         täytäntöönpanoasetuksen (EU) 2020/466 muuttamisesta siltä osin kuin on kyse sähköisten asiakirjojen käyttämisestä virallisen valvonnan ja muiden virallisten toimien suorittamista varten sekä väliaikaisten toimenpiteiden soveltamisajasta
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 141 artiklan 1 kohdan,
         sekä katsoo seuraavaa:

                     (1)

                     Asetuksessa (EU) 2017/625 vahvistetaan säännöt, jotka koskevat muun muassa jäsenvaltioiden toimivaltaisten viranomaisten suorittamaa virallista valvontaa ja muita niiden toteuttamia virallisia toimia. Lisäksi siinä siirretään komissiolle valta hyväksyä täytäntöönpanosäädöksellä asiaankuuluvia väliaikaisia toimenpiteitä, jotka ovat tarpeen ihmisten, eläinten ja kasvien terveyteen ja eläinten hyvinvointiin kohdistuvien riskien rajoittamiseksi, jos komissiolla on näyttöä jäsenvaltion valvontajärjestelmässä esiintyvästä vakavasta häiriöstä.

                     (2)

                     Jotta voidaan puuttua meneillään olevan koronavirustautiin (covid-19-tauti) liittyvän kriisin erityisolosuhteisiin, komission täytäntöönpanoasetuksessa (EU) 2020/466 (2) annetaan jäsenvaltioille mahdollisuus soveltaa tilapäisiä toimenpiteitä viralliseen valvontaan ja muihin virallisiin toimiin. Mainitussa täytäntöönpanoasetuksessa sallitaan tietyin edellytyksin, että virallisia todistuksia ja virallisia varmennuksia koskeva virallinen valvonta ja niitä koskevat muut viralliset toimet toteutetaan käyttämällä tällaisten todistusten tai varmennusten sähköistä jäljennöstä.

                     (3)

                     Sujuvan kaupankäynnin varmistamiseksi olisi selvennettävä, että virallinen valvonta ja muut viralliset toimet voidaan suorittaa käyttämällä alkuperäisten todistusten tai varmennusten jäljennöstä, joka on toimitettu tietyin sähköisin keinoin. Lisäksi olisi selvennettävä, että velvoitetta toimittaa kyseisten asiakirjojen alkuperäiskappale heti, kun se on teknisesti mahdollista, ei sovelleta, kun virallinen valvonta ja muut viralliset toimet suoritetaan Traces-järjestelmässä tuotettujen ja toimitettujen sähköisten tietojen perusteella.

                     (4)

                     Jotkin jäsenvaltiot ovat ilmoittaneet komissiolle ja muille jäsenvaltioille, että vakavat häiriöt niiden valvontajärjestelmien toiminnassa covid-19-tautiin liittyvän kriisin vuoksi ja vaikeudet virallisen valvonnan ja muiden virallisten toimien suorittamisessa jatkuvat 1 päivän kesäkuuta 2020 jälkeen. Jotta näihin vakaviin häiriöihin voidaan vastata ja helpottaa virallisen valvonnan ja muiden virallisten toimien suunnittelua ja toteuttamista covid-19-tautiin liittyvän kriisin aikana, täytäntöönpanoasetuksen (EU) 2020/466 soveltamisaikaa olisi jatkettava 1 päivään elokuuta 2020.

                     (5)

                     Sen vuoksi täytäntöönpanoasetusta (EU) 2020/466 olisi muutettava.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2020/466 seuraavasti:

                        1)

                        Korvataan 4 artikla seuraavasti:

                           ”4 artikla

                              1.   Virallisia todistuksia ja virallisia varmennuksia koskevaa virallista valvontaa ja muita virallisia toimia voidaan poikkeuksellisesti suorittaa käyttämällä

                                          a)

                                          tällaisten todistusten tai varmennusten alkuperäiskappaleen jäljennöstä, joka on tarjottu saataville sähköisessä muodossa, sillä edellytyksellä, että virallisen todistuksen tai virallisen varmennuksen esittämisestä vastaava henkilö esittää toimivaltaiselle viranomaiselle lausunnon, jossa vahvistetaan, että virallisen todistuksen tai virallisen varmennuksen alkuperäiskappale toimitetaan niin pian kuin se on teknisesti mahdollista, tai

                                          b)

                                          sähköisiä tietoja, jotka saadaan tällaisista todistuksista tai varmennuksista, kun toimivaltainen viranomainen on laatinut ja toimittanut tällaiset tiedot TRACES-järjestelmässä.

                              2.   Suorittaessaan tämän artiklan 1 kohdassa tarkoitettuja virallista valvontaa ja muita virallisia toimia toimivaltaisen viranomaisen on otettava huomioon riski siitä, että kyseiset eläimet ja tavarat eivät ole vaatimusten mukaisia, sekä toimijoiden aiemmat tiedot niihin kohdistuneen virallisen valvonnan tuloksista ja se, ovatko toimijat noudattaneet asetuksen (EU) 2017/625 1 artiklan 2 kohdassa tarkoitettuja sääntöjä.”

                        2)

                        Korvataan 6 artiklan toinen kohta seuraavasti:

                                    ”Sitä sovelletaan 1 päivään elokuuta 2020.”

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 2 päivästä kesäkuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä toukouuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 95, 7.4.2017, s. 1.

            (2)  Komission täytäntöönpanoasetus (EU) 2020/466, annettu 30 päivänä maaliskuuta 2020, väliaikaisista toimenpiteistä ihmisten, eläinten ja kasvien terveyteen ja eläinten hyvinvointiin kohdistuvien riskien rajoittamiseksi koronavirustaudin (covid-19) vuoksi jäsenvaltioiden valvontajärjestelmissä esiintyvien tiettyjen vakavien häiriöiden aikana (EUVL L 98, 31.3.2020, s. 30).